NukeNews No. 13 - CROATIAN

************************************************************ *    NukeNews #13 - Anti-nuklearni informativni servis    * ************************************************************ -- 0. Predgovor -- U ovom izdanju višejezične informativne brošure Nuclear Heritage Network govorimo o anti-nuklearnim aktivnostima u Poljskoj i o razvoju događaja u Finskoj, Njemačkoj i Češkoj republici. Nakon zapanjujućeg broja anti-nuklearnih događaju u kontekstu Dana Fukushima-e u ožujku, očekujemo brojne aktivnosti povodom druge tužne komemoracije nuklearne katastrofe Dan Černobila 24. Travnja. Šaljite nam kratka izvješća sa svojih događaja kao i pregled nadolazećih aktivnosti vaših grupa i općenito anti-nuklearnih aktivnosti u našoj regiji za slijedeći NukeNews – saznajte više o rokovima i formatu članaka za informativni letak na kraju ovog e-maila. Sažetke anti-nuklearnih događaja vezanih za Dan Fukushima-e iz ožujka ove godine pronađite na web-stranici: http://www.nuclear-heritage.net/index.php/Fukushima_Disaster_Remembrance_2014 -- Sadržaj NukeNews izdanja #13 -- 0. Predgovor 1. Ujedinjeno Kraljevstvo: u pregovore NDA o odlaganju nuklearnog otpada nisu uključene potencijalno ugrožene zajednice 2. Anti-nuklearno sakupljanje tijekom sastanka COP19 u Warsawi 3. Otpor prema planovima za gradnju nuklearne elektrane u Poljskoj 4. Pro-nuklearni propagandni autobus u Poljskoj 5. Poljska- prekomorski medijski skandal 6. Nuklearne vijesti iz Finske 7. Katastrofalna za okoliš, tvrtka Talvivaara pred bankrotom 8. Međunarodni sastanak anti-nuklearne mreže u kolovozu 9. PLEX u Ukrajini 10. Nova češka vlada: u Temelinu dodatnih reaktora možda neće biti, ali u Dukovany-u hoće, te planovi za otvaranje rudnika urana 11. Anti-nuklearna suradnja u regijama uz rijeku Dunav: međunarodna konferencija 25.04.2014. u Donjoj Austriji 12. Poziv za prikupljanje dokumenata za monografiju o    anti-nuklearnoj kampanji u Poljskoj 80-ih 13. Usvojen poljski program o nuklearnoj energiji 14. Ne dopustite brodolom energetske revolucije 15. Konferencija „Ekonomska ograničenja nuklearne industrije“ 16. Nadolazeći događaji 17. O NukeNews-u -- 1. Ujedinjeno Kraljevstvo: u pregovore NDA o odlaganju nuklearnog otpada nisu uključene potencijalno ugrožene zajednice -- Udruga Stop Hinkley je 22. siječnja sabotirala konzultacije ureda Nuclear Decommission Authority (NDA – ured za rastavljanje nuklearnih postrojenja) o planu skladištenja i likvidacije srednje aktivnog otpada i ostatcima nuklearnog goriva. NDA je o mogućim lokalitetima razgovarala samo sa malom skupinom dioničara. Javnost nije bila uključena u raspravu u stadiju kada su sve opcije bile otvorene, tako da ne bi mogla utjecati na odluku. Stop Hinkly poziva javnost da odbaci prijedloge NDA jer javnost nije na vrijeme uključena u raspravu. „NDA mora natrag za pregovarački stol da bi shvatili koliko je važno na vrijeme uključiti javnost u konzultacije o opasnom radioaktivnom i kemijskom otpadu proizvedenom u UK. Podržite peticiju protiv nuklearne elektrane Hinkley Point C: http://www.avaaz.org/en/petition/End_Nuclear_Insanity_NOW_Ban_Construction_of_Hinkley_C_Nuclear_Power_Station/?fPKymab&pv=6 -- 2. Anti-nuklearno sakupljanje tijekom sastanka COP19 u Warsawi -- 16. studenog, osmi dan UN-ovih razgovora o klimi (COP19) u Varšavi, održane su anti-nuklearne demonstracije. 40 aktivista iz Poljske i cijelog svijeta (Rusija, Južna Afrika, Irska, Njemačka, Austrija, Ujedinjeno Kraljevstvo, Belgija i dr.) stajali su s transparentima, kostimima i natpisima na ulazu u zgradu gdje su se održavali pregovori. Tako su poslali snažnu poruku delegatima, stanovnicima metropole i medijima na ulazu u National Stadium da nuklearna energija nije rješenje klimatske krize. Da biste dobili dojam kako je to izgledalo: http://www.flickr.com/photos/push_europe http://youtu.be/ZD1SywPxz8gs -- 3. Otpor prema planovima za gradnju nuklearne elektrane u Poljskoj -- Selo Gaski u općini  Mielno (najmanja poljska jedinica lokalne samouprave) je službeni kandidat za izgradnju nuklearnog postrojenja. Grupa građana iz toga mjesta podnijela je prijavu da bi se osporila dozvola za izgradnju nuklearnog postrojenja koju je izdao vojvoda regije Zapadno pomeransko. Dozvola nije osporena, pa građani žele podići tužbu na Ustavnom sudu Republike Poljske. Nadalje, delegacija građana iz Mielno-a je na Općinskom vijeću prezentirala dokument o mogućem negativnom utjecaju gradnje nuklearnog postrojenja u njihovoj regiji. Također je u posljednjih nekoliko mjeseci Mielno postao zanimljiv za obnovljivi razvoj (umjesto razvoja nuklearnog postrojenja). -- 4. Pro-nuklearni propagandni autobus u Poljskoj -- U studenom prošle, a ponovo i ove godine, promotori nuklearne energije provezli su tako zvanu „Atomsku kočiju“, tj. „informativnu“ turu uzduž obale Sjeverne Poljske. Bila je to pro-nuklearna studentska zaklada pod pokroviteljstvom poljskog Ministarstva ekonomije a sponzorirana od strane najvećih nuklearnih „igrača“, kako poljskih tako i svjetskih, uključujući AREVA, EDF, Hitachi, PGE. Zaustavili su se u nekoliko gradova i mjesta, uključujući i ona koja su kandidati za izgradnju nuklearnih postrojenja te se susreli sa školskom mladeži u školama kako bi time značajno povećali stope posjećenost i na svojim događajima. Osim što su iznosili uobičajene pro-nuklearne mitove i argumente u svojim predavanjima, izvodili su jednostavne fizikalne eksperimente koji najčešće uopće nisu povezani sa nuklearnim postrojenjima, čak niti sa fenomenom nuklearne fisije (možda i na sreću…). Prošle godine protivnicima nuklearne energije iz lokalnog odbora „Nie dla atomu w Lubiatowie“ („Ne atomskoj energiji u Lubiatovu“) u nekoliko navrata nije dozvoljeno sudjelovanje na sastancima, te su bili verbalno izvrijeđani od strane pristaša nuklearne energije: http://www.niedlaatomuwlubiatowie.pl/atomowy-autobus-1.html http://www.niedlaatomuwlubiatowie.pl/atomowy-autobus-2013.html Službena stranica pristaša nuklearne energije: http://www.atomowyautobus.pl -- 5. Poljska- prekomorski medijski skandal -- Šef Poljske nuklearne agencije (PAA) je u intervjuu za magazin koji u Tokyo-u objavljuje poljska vlada, izjavio da „Poljska želi implementirati nuklearnu energiju, iako to za posljedicu može imati događaje poput Fukushima-e.“ Glasnogovornica PAA demantira izjavu i istražuje moguće pogreške pri prijevodu intervjua sa japanskog jezika. -- 6. Nuklearne vijesti iz Finske -- Finsko Ministarstvo industrije je 13. veljače objavilo da je studija utjecaja na okoliš tvrtke Fennovoima završena i spremna za javnu procjenu i komentare. Ovih 264 stranice izvješća izradila je tvrtka Pöyry, koja je ranije bila kritizirana zbog kršenja europskih propisa korporativno – socijalne odgovornosti. Ministarstvo industrije je tijelo odgovorno za proces procjene utjecaja na okoliš (EIA). Međunarodni EIA (prema Espoo konvenciji) se provodi u Ministarstvu okoliša. Finske organizacije protivnice nuklearnog postrojenja Fennovoima se nadaju da će kritike na studiju utjecaja na okoliš doći od strane međunarodnog EIA. Do sada, čini se je bilo nekoliko dodataka na EIA programe od strane švedskih organizacija. Najznačajniji je dodatak INES-7. Zatim efekt ledenog ovoja, za koji su rekli da će biti uključen, ali u studiji je samo opisana ta ledena zaštita a ne posljedice ako ledeni ovoj, na primjer, ne bi dovoljno hladio reaktor ili slično. Saznajte više: http://www.tem.fi/en/energy/nuclear_energy/eia_procedures_for_new_nuclear_power_projects/eias_by_fennovoima/eia_report_by_fennovoima_2014 http://thediplomat.com/2013/07/trouble-on-the-mekong/ http://www.nuclear-heritage.net/index.php/Pack_ice_and_bad_engineering -- 7. Katastrofalna za okoliš, tvrtka Talvivaara pred bankrotom -- 2013. godine rudarska se tvrtka Talvivaara suočila sa ozbiljnim financijskim poteškoćama. U studenom 2012. došlo je do velikog izlijevanja oko milion kubičnih metara visoko toksične vode iz rudnika što je uzrokovalo ekološku katastrofu u osjetljivim vodenim ekosustavima močvara istočne Finske. Nekoliko mjeseci nakon ove katastrofe ispostavilo se da tvrtka nije bila u mogućnosti nositi se sa troškovima poslovanja a pogotovo ne sa troškovima temeljitog čišćenja nakon što je u ekosustav ispustila uran, nikal, kadmij, sulfate i druge teške metale. Tvrtka je tada stavila na tržište dionice kako bi osigurala dodatno financiranje. Kako stranim investitorima tvrtka Talvivaara nije bila zanimljiva, ovaj je pokušaj spašavanja propao. Na jesen je pokrenuta procedura procjene ekonomskih sposobnosti da bi se vidjelo može li Talvivaara odgoditi vraćanje 450 miliona eura duga bankama i investitorima. Rezultati procjene se očekuju na proljeće – vjerojatno će to biti odluka kraju ovog katastrofalnog rudarskog projekta. Međutim, Vlada Republike Finske je zainteresirana za očuvanje njihovih investicija u prototip čuvenog „zelenog“ rudarenja. Saznajte više: http://www.nuclear-heritage.net/index.php/Talvivaara_mine:_environmental_disaster_in_Finland -- 8. Međunarodni sastanak anti-nuklearne mreže u kolovozu -- Međunarodni okupljanje anti-nuklearne mreže 2014. (Nuclear Heritage Network) održat će se od 4. do 8. kolovoza u blizini Kiel-a u sjevernoj Njemačkoj. To će biti platforma za osobni susret anti-nuklearnih aktivista i organizatora, za međusobno upoznavanje s interesima, problemima, te razmjenu iskustava u cilju unaprjeđenja sredstava anti-nuklearne borbe diljem svijeta. Ova godišnja okupljanja Nuclear Heritage Network-a su od velikog značenja za međunarodno anti- nuklearno umrežavanje. Ovdje se razvijaju novi izvori za ojačanje anti-nuklearne borbe i unaprjeđuju već postojeći „alati“. Sastanak je organiziran da bi se razvila mreža uključivanjem novih zainteresiranih aktivista. Radionice uključuju prezentacije o nuklearnim stanjima u zemljama učesnicama, te o izvorima informacija kao što su NukeNews - informativni letak, ured međunarodne mreže (International Network Office), projekt višejezičnih letaka itd. Ove godine ćemo se sastati na istom mjestu neposredno prije početka anti- nuklearnog ljetnog kampa, također će biti moguće uključiti se u akcije i radionice. Okupljanje će aktivistima dati priliku da organiziraju kampanje i akcije protiv nuklearnog poduzetništva u ovoj regiji. Pokušat ćemo vam nadoknaditi putne troškove ako to sami niste u mogućnosti, stoga nas kontaktirajte što je prije moguće. Ako ste zainteresirani za sudjelovanje na 2014 Anti-nuclear Network Gathering (Međunarodni sastanak anti-nuklearne mreže 2014.), molim vas pošaljite e-mail na "contact at nuclear-heritage.net". Više informacija na: http://www.nuclear-heritage.net/index.php/Nuclear_Heritage_Network_gathering_2014 -- 9. PLEX u Ukrajini -- Rok trajanja 12 nuklearnih jedinica u Ukrajini ističe 2020., uključujući i 3 produženog roka trajanja (2 nuklearne jedinice u NPP Rivne i 1 nuklearna jedinica u NPP Južna Ukrajina). Na temelju informacija koje je predstavio Ecoclub, po pitanju produženja rada NPP Rivne, u ožujku 2013. se aktivirao odbor za implementaciju Espoo konvencije (EIA/IC/CI/4). Sada se vodi rasprava o produženju roka uporabe starih nuklearnih jedinica u Ukrajini. Odbor smatra da je produženje rada nuklearnih elektrana velika promjena aktivnosti pod Espoo konvencijom. Državni inspektorat za nuklearno uređenje Republike Ukrajine je 28.11.2013. odlučio produžiti rok uporabe nuklearne jedinice 1 NPP Južna Ukrajina do 2.12.2023. što prelazi tehnički propisan rok trajanja. Pri donošenju ove odluke nije primijenjena procedura Espoo konvencije. Na zasjedanju članica potpisnica Espoo konvencije 2. – 5. Lipnja 2014. finalizirat će se odluka o obaveznoj primjeni odredaba Espoo konvencije. Nadamo se da će ovo pomoći Ukrajini u razvoju jedinstvenog mehanizma u skladu sa Espoo konvencijom, za odlučivanje o produženju roka trajanja nuklearnih postrojenja, čime bi se spriječilo donošenje ovakvih odluka bez studija na utjecaj okoliša i razgovora sa ljudima susjednih država koje bi mogle osjetiti posljedice ovakvih odluka. -- 10. Nova češka vlada: u Temelinu dodatnih reaktora možda neće biti, ali u Dukovany-u hoće, te planovi za otvaranje rudnika urana -- Nova Vlada Republike Češke je pod financijskim pritiskom ali ne želi primijeniti tzv. „britanski model“ kojim država daje dugoročno jamstvo na minimalne cijene električne energije. Planovi za blok 3+4 u NPP Temelin, za koji su zainteresirani samo Rusija i Amerika, bi mogli propasti zbog niske tržišne cijene električne energije. Ali postoje naznake da bi još starija nuklearna elektrana Dukovany u Južnoj Moravi mogla biti proširena. Premijer Sobotka također je izjavio da se ne protivi otvaranju novog rudnika urana u Češkoj Republici nedaleko Dukovany-a. http://www.radio.cz/en/section/business/czech-government-mulls-plans-to-extend-uranium-mining -- 11. Anti-nuklearna suradnja u regijama uz rijeku Dunav: međunarodna konferencija 25.04.2014. u Donjoj Austriji -- Projekt „Anti-nuklearna suradnja uz rijeku Dunav“ koji organizira bečka platforma Atomkraftfrei cilja na intenzivniju suradnju udruga oko nuklearno kritičnih točaka u državama uz rijeku Dunav. Između ostalih, sudjelovat će Bugarska, Rumunjska, Mađarska, Slovačka, Austrija i Njemačka. Službena potpora konferencije ponajviše dolazi iz provincije Donja Austrija. Daljnje informacije: Paula Stegmüller, "paula.stegmueller AT aon DOT at" -- 12. Poziv za prikupljanje dokumenata za monografiju o    anti-nuklearnoj kampanji u Poljskoj 80-ih -- Veterani prosvjednici protiv začete a kasnije napuštene NPP Żarnowiec u Poljskoj, nakon dva desetljeća traže dokumentaciju, fotografije, filmove, postere, članke, službene dopise i bilo kakva svjedočenja o tim prosvjedima i događajima vezanim za to vrijeme. Sakupljeno će Tomasz Borewicz iskoristiti za pripremu publikacije „Antinuklearna kampanja u Poljskoj od 1985. do 1990.“ koja će biti objavljena tijekom ove godine. Više informacija: http://www.nuclear-heritage.net/index.php/Call-out_for_submitting_documentation_for_a_monograph_on_Antinuclear_campaign_in_Poland_in_1980s -- 13. Usvojen poljski program o nuklearnoj energiji -- 28. siječnja poljska je Vlada usvojila Poljski program o nuklearnoj energiji, državni strateški dokument koji sadrži planove za izgradnju prvog nuklearnog postrojenja i upotrebu nuklearne energije u Poljskoj. Dokument je u administrativnoj, institucionalnoj i pravnoj proceduri posljednje tri godine, a nuklearna industrija je dokument pozdravila kao čvrstu obvezu države o ranijim planovima. Anti-nuklearni aktivisti kritizirali su dokument i vladinu odluku zbog financijskog opterećenja stanovnika i potrošača, te zbog rizika i opasnosti koji prijete ljudima i cijeloj životnoj zajednici koji su u kontaktu s proizvodnjom nuklearne energije. Vlada nije ponudila konkretna rješenja za financiranje projekta i zbrinjavanja radioaktivnog otpada. -- 14. Ne dopustite brodolom energetske revolucije -- Energetska revolucija u Njemačkoj je uspjeh. Kada je Federalna Vlada odlučila odbaciti nuklearnu energiju, kao posljedica je usvojen zakon od obnovljivim izvorima energije, EEG. Društvo se s time složilo i velik broj građana je podržao energetsku revoluciju: decentralizirano, društveno i ekološki. Sada konglomerati – EnBW, Vattenfall, E.ON na RWE vrše pritisak na Vladu. Zbog brzog profita žele zadržati monopol na industriju energije. Isto tako, globalni „igrači“ u nuklearnoj industriji – Areva, Westinghouse/General Electric, Hitachi i Rosatom – imaju pripremljene projekte za gotovo svugdje po svijetu i samo čekaju propast pilot projekta Energetska revolucija u Njemačkoj. Energetska revolucija mora uspjeti! Ne dozvolimo vladama da se ponašaju kao marionete velikih korporacija! Ne dozvolimo vladama da pokopaju energetsku revoluciju. U studenom 2013. oko 16 tisuća ljudi demonstriralo je u Berlinu za energetsku revoluciju. 22. ožujka 2014. oko 30 tisuća ljudi je demonstriralo u sedam provincijalnih središta diljem cijele zemlje za energetsku revoluciju. 10. svibnja 2014. demonstracije se nastavljaju centralnom manifestacijom u Berlinu: Ne dopustite brodolom energetske revolucije! Ovo je tek početak! http://energiewende-demo.de -- 15. Konferencija „Ekonomska ograničenja nuklearne industrije“ -- Međunarodna konferencija NEC 2014. „Ekonomska ograničenja nuklearne energije“ održat će se 29. travnja u dvorani B. Smetane u Autoklubu ČR u Pragu. Cilj konferencije je diskusija o ograničenjima s kojima se suočavaju vlade i investitori pri gradnji novih i sanaciji postojećih nuklearnih reaktora. Svoj dolazak su najavile mnoge zanimljive osobe i stručnjaci. Mycle Schneider, energetski savjetnik, prikazat će trenutno stanje i budući razvoj nuklearne energije. Profesor Stephen Thomas će razmatrati Britanski model, dizajniran za potporu izgradnje novih nuklearnih reaktora, što raspiruje nadu u Republici Češkoj. Zatim će profesor Franz Leidenmühler objasniti koliko su ovakvi mehanizmi subvencioniranja u skladu sa europskim zakonom. Ekonomske aspekte projekta izgradnje novih nuklearnih reaktora u Republici Češkoj predstaviti će ekonomski analitičari Ivan Beneš, Michal Šnobr i Jan Ondřich. Profesorica Claudia Kemfert osvrnut će se na ekonomske mogućnosti njemačke energetske tranzicije, a o dugoročnim promjenama u energetskoj politici u Južnoj Austriji će govoriti južno austrijski vijećnici Rudi Anschober i Nichael Nagl. Konferenciju će voditi novinar Jan Bumba. U programu će biti prilike za diskusije i objašnjenja. Cjelovit program i ostale detalje možete pronaći na web stranici www.nec2014.eu. Saznajte više na: http://www.nuclear-heritage.net/index.php/European_Anti_Nuclear_Forum_2014 -- 16. Nadolazeći događaji -- (samo izvadci, ispričajte nam svoje priče za sljedeći informativni letak) Više događaja: http://upcoming.nuclear-heritage.net Molim Vas, šaljite nam vaše lokalne i međunarodne događaje za ovu web stranicu i NukeNews! 23/04/14-26/05/14: Walkatjurra Walkabout - Walking for Country 2014; 23.04.-26.05.14.: Walkatjurra Walkabout – Walking for Country 2014; Hodočašće kroz zemlju Wangkatja (AUS) 25.04.-05.05.14.: „Anti-nuklearni marš za život“ – prolazak kroz 6 regija, posjeta nuklearnim lokalitetima Cadarache, Marcoule, Tricastin i Cruas (F) 26.04.-03.05.14.: Treći Europski akcijski tjedan „Za budućnost poslije Černobila i Fukushime“ 26.04.14.:        ekološki festival „Za budućnost poslije Černobila i Fukushime“ 29.04.14.:        Europski anti-nuklearni forum u Pragu (CZ) 06.05.-08.05.14.: Atom forum  njemačke nuklearne industrije u Berlinu (D) 10.05.14.:        Središnje masovne demonstracije za energetsku tranziciju u Berlinu (D) 11.05.-15.05.14.: Europska nuklearna konferencija U Mersaillesu (F) 13.05.-14.05.14.: Energetsko stanovište – Energetske agencije organiziraju energetsku konferenciju u Stockholmu (S) 17.05.14. u 11h:  Međunarodna utrka biciklima kod nuklearnog postrojenja Cattenom (F) 25.05.-29.05.14.: Konferencija kanadske udruge za zaštitu od                    zračenja: „Upravljanje rizicima –percepcija i                    realnost“ u Vacouver (CDN) 10.07.11.07.14.:  Stručno usavršavanje : „Instrumenti radijacije- nova tehnologija i razvoj“ Baltimore, Maryland (USA) 11.07.-12.07.14.: Anti-nuklearna dobrotvorna zabava na otvorenom “e-Ventschau“ u Ventschau (D) Ljeto 2014:       Šetnja za budućnost bez nuklearne energije od                    Miami-a do Y-12 nuklearne ustanove Oakridge TN 2014 (USA) 04.08.-08.08.14.: Okupljanje Nuclear Heritage Network-a u Kielu (D) 09.08.14.:        Akcije protiv nuklearnog oružja u AWE Aldermaston & AWE Burghfield (UK) 09.08.-16.08.14.: Međunarodni anti-nuklearni kamp u blizini Kiela (D) 20.08.-24.08.14.: Anti-nuklearni mini kamp u blizini Kaplice (CZ) 22.08.-24.08.14.: Festival solarne energije U Peckwitz (D) 30.08.14. u 11h:  Konferencija o nuklearnom otpadu U Volkshochschule, Wilhelmshöher Allee 19-21 u Kassel (D) 13.09.-17.09.14.: „AFRIRPA 04“ – 4. Regionalni afrički kongres Međunarodne udruge zaštite od zračenja u Rabat-u (MA) 14.09.-18.09.14.: Konferencija 2014. Američkih nuklearnih društava za                   zaštitu od zračenja u Knoxville-u, tn (USA) 15.09.-17.09.14.: OECD/NEA: oblikovanje sjećanja – međunarodna konferencija i debata o očuvanju zapisa, znanja i                   sjećanja o radioaktivnom otpadu kroz generacije u                    Verdun-u (F) 21.09.-25.09.14.: Međunarodna konferencija 2014 o iskopima urana i                    hidrogeologiji u Freiberg-u (D) 2014:             Mogućnost transporta Castor kontejnera sa visoko radioaktivnim otpadom iz Sellafield-a (UK) i                   srednje radioaktivnim otpadom iz La Hague (F) u                    Gorleben (D) i prosvjedi 01.09.-30.11.15:  (procjena) glavno saslušanje na Sudu za okoliš regije Nacka, o planu SKB-a za gradnju KBS3 trajnog odlagališta nuklearnog otpada (S) http://www.nuclear-heritage.net/index.php/Walkatjurra_Walkabout_%E2%80%93_Walking_for_Country_2014 https://www.facebook.com/events/497499983680541/ http://www.ibb-d.de/aktionswochen_2014.html http://www.nuclear-heritage.net/index.php/European_Anti_Nuclear_Forum_2014 http://www.euronuclear.org/events/enc/enc2014/index.htm http://www.nonuclear.se/en/kalender/energiutblick2014 https://www.facebook.com/events/221307164727036/ http://crpa-acrp.org/conference/ http://www.hps.org/meetings/pds.html http://ag-schacht-konrad.de/index.php?option=com_content&task=view&id=769&Itemid=189 http://www.nuclear-heritage.net/index.php/Walk_For_A_Nuclear_Free_Future_2011-2015/Miami-Y12_Nuclear_Facility_Oakridge http://www.nuclear-heritage.net/index.php/Nuclear_Heritage_Network_gathering_2014 http://www.cnduk.org/get-involved/events/item/1815-wool-against-weapons http://www.nuclear-heritage.net/index.php/International_Anti-nuclear_Camp_near_Kiel http://www.nuclear-heritage.net/index.php/Anti-nuclear_mini_camp_in_the_Czech_Republic http://ag-schacht-konrad.de/index.php?option=com_content&task=view&id=769&Itemid=189 http://afrirpa04.com/wp-content/uploads/2013/07/AFRIRPA04-First-Announcement1.pdf http://www.rpsd2014.org http://www.nonuclear.se/en/kalender/oecd-nea20140915-17verdun http://tu-freiberg.de/umh-vii-2014 http://www.greenkids.de/europas-atomerbe/index.php/Gorleben_Castor_Resistance_in_Germany_2014 http://www.nonuclear.se/en/kalender/kbshuvudforhandling2012 -- 17. O NukeNews-u -- NukeNews je višejezični informativni letak udruge Nuclear Heritage Network koji donosi reakcije na aktivnosti, teme i borbe anti-nuklearnih aktivista. Članke, uz svoje uobičajene aktivnosti, pišu anti-nuklearni aktivisti. Obzirom da što nezavisnije moguće želimo pružiti izvore poput ovog sustava informacija za anti-nuklearnu borbu, nitko nije plaćen za ovaj posao. Vaš doprinos za sljedeća izdanja NukeNews-a je dobrodošao. Pošaljite svoje priče na news@NukeNews.nuclear-heritage.net. Priče bi trebale sadržavati kratku informaciju na engleskom jeziku, ne bi trebale biti duže od jednog članka, uključujući jezgrovit naslov, a može sadržavati i web poveznicu (link) za web stranicu koja pruža više informacija. Rok predaje za 14. Izdanje NukeNews_a će biti 22.lipnja 2014. Širite informacije i saznajte više o NukeNews na: http://NukeNews.Nuclear-Heritage.NET